Αθλητική Ένωσις Κωνσταντινουπόλεως

Η Αθλητική Ένωσις Κωνσταντινουπόλεως είναι ελληνικό αθλητικό σωματείο το οποίο εδρεύει στη Νέα Φιλαδέλφεια. Ιδρύθηκε στις 13 Απριλίου 1924 και είναι από τους μεγαλύτερους αθλητικούς συλλόγους στην Ελλάδα. Το έμβλημα του αθλητικού συλλόγου είναι ο δικέφαλος αετός, έμβλημα της δυναστείας των Παλαιολόγων και της Βυζαντινής Αυτοκρατορίας. Τα χρώματα της Α.Ε.Κ. είναι το κίτρινο και μαύρο, επίσης εμπνευσμένα από τη Βυζαντινή Αυτοκρατορία, για να θυμίζουν στους μεταγενέστερους την ένδοξη παρακαταθήκη των Ελλήνων της Κωνσταντινούπολης.

Η Α.Ε.Κ. έχει ενεργά τμήματα σε 24 αθλήματα (ποδόσφαιρο, καλαθοσφαίριση, καλαθοσφαίριση με αμαξίδιο, πετοσφαίριση, χειροσφαίριση, υδατοσφαίριση, ποδόσφαιρο σάλας, ράγκμπι λιγκ, στίβο, κολύμβηση (και καλλιτεχνική), ποδηλασία, επιτραπέζια αντισφαίριση, πυγμαχία, κικ μπόξινγκ, τάε κβο ντο, καράτε, ξιφασκία, τοξοβολία, ρυθμική γυμναστική, μπόουλινγκ, σκάκι, άρση βαρών, e-sports, γιόγκα).

Σύμφωνα με τα επίσημα μητρώα της Γενικής Γραμματείας Αθλητισμού η Α.Ε.Κ. έχει 19 εγγεγραμμένα αθλήματα (σκάκι, καλαθοσφαίριση με αμαξίδιο, επιτραπέζια αντισφαίριση, καλαθοσφαίριση, πυγμαχία, ποδόσφαιρο, χειροσφαίριση, υδατοσφαίριση, ξιφασκία, ποδηλασία, κλασικός αθλητισμός (στίβος), πετοσφαίριση, κικ μπόξινγκ, μοντέρνο πένταθλο, ράγκμπι λιγκ, κολύμβηση, καλλιτεχνική κολύμβηση, ποδόσφαιρο σάλας και Cheerleading), άλλα 4 αθλήματα μη εγγεγραμμένα με ειδική αθλητική αναγνώριση (άρση βαρών, τοξοβολία, ρυθμική γυμναστική, καράτε) ενώ το μπόουλινγκ εμφανίζεται ως ξεχωριστό σωματείο.

 Τμήματα 
Με μικρά γράμματα τα ανενεργά, με έντονα γράμματα τα επαγγελματικά. Σε παρένθεση οι χρονολογίες αρχικής ίδρυσης των τμημάτων. 
 Κατηγορία  Τμήματα Ανδρικά ομαδικά  Ποδόσφαιρο (1924) Μπάσκετ (1924)  Βόλεϊ (1929) Πόλο (1962) Χάντμπολ(2005)  Ποδόσφαιρο σάλας (2008) Ράγκμπι λιγκ (2017) Γυναικεία ομαδικά  Ποδόσφαιρο γυναικών (2021)  Μπάσκετ γυναικών (μετά τον Β' Παγκόσμιο Πόλεμο) Βόλεϊ γυναικών (1930) Πόλο γυναικών (2019) Χάντμπολ γυναικών (2020) Ποδόσφαιρο σάλας γυναικών (2019) Ράγκμπι λιγκ γυναικών (2018)Κλασικός ΑθλητισμόςΣτίβος (1924)ΠοδηλασίαΠοδηλασία (1929)ΥδάτιναΚολύμβηση συμπεριλαμβανομένης Καλλιτεχνικής κολύμβησης (δεκαετία του 1960) Ατομικά μπάλας Πινγκ Πονγκ (1930) Μπόουλινγκ (2021) Βαρέα  Άρση Βαρών - Powerlifting (2016) Ένοπλα  Ξιφασκία (1996)  Τοξοβολία (2019)ΠολεμικάΠυγμαχία (1968) Πάλη (2020) Μουάι Τάι (2019) Κικ μπόξινγκ (2020)  Τάε Κβο Ντο (2021) Καράτε (2021)ΓυμναστικήΡυθμική Γυμναστική (2020) ΓιόγκαΠνευματικάΣκάκι (2005)eSportseSports (2019)Για ΑμεΑΚαλαθοσφαίριση με αμαξίδιο (2018)
Επίσης το 2018-2019 είχε ανακοινωθεί ότι θα ξεκινήσει η δραστηριοποίηση σε μια σειρά από περαιτέρω αθλήματα όπως: μοντέρνο πένταθλο (το οποίο ήδη εμφανίζεται στα μητρώα της Γ.Γ.Α. ως εγγεγραμμένο άθλημα), βραζιλιάνικο ζίου ζίτσου, μεικτές πολεμικές τέχνες (ΜΜΑ), αντισφαίριση, τοιχοσφαίριση, σκοποβολή, μπιτς βόλεϊ, τζούντο.

 Προπονητές τμημάτων 
ΆθλημαΠροπονητήςΠοδόσφαιροborder|20px Ματίας ΑλμέιδαΜπάσκετborder|20px Ντράγκαν ΣάκοταΒόλεϊ ΑνδρώνΒόλεϊ Γυναικώνborder|20px Πασκουαλίνο ΤζιανγκρόσιΧάντμπολborder|20px Φρεντερίκ ΜπουζόνΠόλο Ανδρώνborder|20px Κωνσταντίνος ΔάνδολοςΠόλο Γυναικώνborder|20px Μάρκο ΜίσιτςΠοδόσφαιρο Σάλαςborder|20px Άγγελος ΕμμανουηλίδηςΣτίβοςΠυγμαχίαborder|20px Παναγιώτης ΠαπαδόπουλοςΞιφασκίαborder|20px Θανάσης ΔελενίκαςΠοδηλασίαborder|20px Λευτέρης ΠαπουτσάςΠινγκ πονγκborder|20px Στέφανος ΚορώνηςΡάγκμπιborder|20px Κωνσταντίνος ΒαρτσάκηςΣκάκιborder|20px Μιχάλης ΠρεβενιόςΆρση βαρώνborder|20px Χρόνης ΤραστόγιαννοςΒραζιλιάνικο Ζίου Ζίτσουborder|20px Ηρακλής Γρηγοριάδης Τάε Κβον Ντοborder|20px Άρης ΒελισσαρόπουλοςΓυμναστικήborder|20px Εύα Χριστοδούλου

 Χρώματα – Έμβλημα 

Τα χρώματα της ΑΕΚ είναι το κίτρινο και το μαύρο. Το κίτρινο υποδηλώνει την ελπίδα μετά τον ξεριζωμό των χιλιάδων προσφύγων το 1922, αλλά έχει ρίζες και στη Βυζαντινή Αυτοκρατορία, ενώ το μαύρο υποδηλώνει τον πόνο της γενιάς εκείνης, που αναγκάστηκε να μεταφερθεί στα αστικά κέντρα της Ελλάδας.

Το έμβλημα του συλλόγου είναι ο δικέφαλος αετός, σύμβολο που επίσης συνδέεται με τη Βυζαντινή Αυτοκρατορία και τη Δυναστεία των Παλαιολόγων, ο οποίος κρατά ξίφος και σφαίρα ή δύο ξίφη (παλαιότερα).

Ιστορία
 Ίδρυση 
μικρογραφία|133x133εσ|Ο Βυζαντινός δικέφαλος αετός στο Πατριαρχείο Κωνσταντινουπόλεως
Η ιστορία της Α.Ε.Κ. ξεκινά πολύ πριν το 1924, στην Κωνσταντινούπολη, η οποία στα τέλη του 19ου αιώνα και στις αρχές του 20ου συγκέντρωνε πληθυσμιακά μεγάλη κοινότητα Ελλήνων, όπως και άλλες πόλεις της Οθωμανικής Αυτοκρατορίας σαν τη Θεσσαλονίκη και τη Σμύρνη. Τομείς όπως το εμπόριο, η ναυτιλία, η βιοτεχνία, ο πολιτισμός, η μουσική βρίσκονταν σε μεγάλη ακμή. Ο αθλητισμός δεν μπορούσε να ξεφύγει από τον κανόνα αυτό με αποτέλεσμα να δημιουργηθούν αθλητικοί σύλλογοι με πρωτεύον άθλημα το στίβο.

Το ποδόσφαιρο δεν είχε μπει ακόμη στη ζωή των Ελλήνων αφού περίμενε τους ποιμένες του (Άγγλους) να το διαδώσουν μέσω των ναυτικών που προσέγγιζαν το λιμάνι της Κωνσταντινούπολης. Άλλωστε το ίδιο σκηνικό είχε διαδραματιστεί και σε άλλες χώρες. Το ποδόσφαιρο αγαπήθηκε από τους Έλληνες της πόλης με αποτέλεσμα να δημιουργηθούν οι πρώτοι ποδοσφαιρικοί σύλλογοι. Τα κυριότερα ομογενειακά αθλητικά σωματεία ήταν η «Ένωση Ταταύλων», το «Πέρα Κλουμπ», ο «Ερμής» του Πέραν, ο «Μέγας Αλέξανδρος», ο «Ήφαιστος», το αθλητικό τμήμα της Ροβερτείου Σχολής κλπ.

Η Αθλητική Ένωσις Κωνσταντινουπόλεως ιδρύθηκε το 1924 στην Αθήνα. Η ιδρυτική συνέλευση έλαβε χώρα στις 30 Μαΐου 1924. Η απόφαση για τη δημιουργία της ΑΕΚ είχε παρθεί τον Απρίλιο του 1924 στο μαγαζί αθλητικών ειδών των Αιμίλιου Ιωνά και Κωνσταντίνου Δημόπουλου, που βρισκόταν στην τότε στοά Λουξ της οδού Βερανζέρου 24. Τα ιδρυτικά μέλη του νεοσύστατου σωματείου ήταν πάνω από 40, ανάμεσα στους οποίους οι: Αιμίλιος Ιωνάς, Μενέλαος Ιωνάς, Κώστας Δημόπουλος, Μενέλαος Καροτσιέρης, Τιμολέων Τάγαρης, Κώστας Σπανούδης (πρώτος πρόεδρος της ΑΕΚ, διετέλεσε υπουργός και βουλευτής του Ελευθέριου Βενιζέλου), Μίλτος Ιερεμιάδης, Στέφανος Κεχαγιάς, Νικηφόρος Ελεόπουλος, Παντελής Καραγιάννης, Φωκίων Δημητριάδης (σπουδαίος σκιτσογράφος για δεκαετίες στην εφημερίδα ΤΑ ΝΕΑ),Ευστράτιος Καραδενιζλής, Κωνσταντίνος Κωνσταντάρας, Αλέξανδρος Μακρίδης, Κώστας Ζαρίφης, Γιάννης Χρυσαφίδης, Κώστας Χρυσόπουλος, Βασίλης Φρυδάς, Φίλιππος Φλωρίδης, Αλέξανδρος Στρογγυλός, Λευτέρης Παξιμαδάς, Χρίστος Αλεξανδρίδης. Η επιλογή ως προς το όνομα δεν έγινε τυχαία, αφού ο σύλλογος ιδρύθηκε από Έλληνες με καταγωγή από την Κωνσταντινούπολη.

 1924–1940 

Παράλληλα με το τμήμα ποδοσφαίρου το 1924 ιδρύθηκε το τμήμα καλαθοσφαίρισης και το τμήμα στίβου. Το 1924 η ομάδα μπάσκετ αναδεικνύεται πρωταθλήτρια Αθηνών στη διοργάνωση της ΧΑΝ Αθηνών.Το Μπάσκετ στην Ελλάδα, basket.gr  Το 1929 ιδρύεται το τμήμα ποδηλασίας της ομάδας. Το γήπεδο της ΑΕΚ εγκαινιάστηκε το 1930 και έως το 2003 βρισκόταν στη Νέα Φιλαδέλφεια.

Το 1932 το ποδοσφαιρικό τμήμα κατακτά το Κύπελλο Ελλάδας. Το 1939 η ποδοσφαιρική ομάδα κατακτά το πρωτάθλημα και το κύπελλο Ελλάδας ενώ το 1940 στέφεται και πάλι πρωταθλήτρια. Την περίοδο 1940–41 το Πρωτάθλημα Αθηνών διακόπτεται λόγω του Β' Παγκοσμίου πολέμου, ενώ η ΑΕΚ έχει πετύχει ευρεία νίκη επί του Ολυμπιακού με 7-3 σε φιλικό αγώνα, στις 29 Σεπτεμβρίου του 1940.Πάνος Μακρίδης, Η Ιστορία της ΑΕΚ, έκδοση εφημ. ΑΘΛΗΤΙΚΗ ΗΧΩ, Αθήνα 1952, σελ. 44

 1940–1945 
Κατά την περίοδο της Κατοχής το 1942 οι ποδοσφαιρικές ομάδες της ΑΕΚ και του Παναθηναϊκού, συναντήθηκαν στο Γήπεδο της Λεωφόρου Αλεξάνδρας για να δώσουν φιλικό αγώνα και με τα έσοδα να ενισχύσουν τους νοσηλευόμενους του Νοσοκομείου Σωτηρία. Οι Γερμανοί απαίτησαν μέρος των εισπράξεων και οι αρχηγοί των ομάδων Κλεάνθης Μαρόπουλος και Τάσος Κρητικός μετάφεραν την αντίδρασή τους στους φιλάθλους, οι οποίοι συμφώνησαν να μην αγωνιστούν οι ομάδες. Στη συνέχεια οι φίλαθλοι ξεκίνησαν μια από τις μεγαλύτερες αντιπολεμικές πορείες διαμαρτυρίας της εποχής και έφτασαν έως την Ομόνοια. Τον Ιούνιο του 1944 ο ποδοσφαιριστής της ΑΕΚ Σπύρος Κοντούλης σκοτώθηκε από γερμανικά πυρά καθώς επιχείρησε να δραπετεύσει από φορτηγό που τον οδηγούσε μαζί με άλλους αιχμαλώτους στο σκοπευτήριο της Καισαριανής για να εκτελεστούν.

 1945–1960 
Μεταπολεμικά ιδρύθηκε και λειτούργησε για σύντομο χρονικό διάστημα και τμήμα γυναικείου μπάσκετ. Το 1949 και το 1950 το ποδοσφαιρικό τμήμα κατακτά το κύπελλο Ελλάδας.

Το 1955 ο αθλητής στίβου της ΑΕΚ, Γιώργος Παπαβασιλείου, βραβεύεται από τον ΠΣΑΤ ως ο καλύτερος αθλητής της χρονιάς. Το 1958 η ομάδα μπάσκετ αναδεικνύεται για πρώτη φορά πρωταθλήτρια Ελλάδας. Το 1959 η ομάδα του πινγκ πονγκ καταλαμβάνει την 3η θέση στο ελληνικό πρωτάθλημα.

 1961–1970 
Το τμήμα ποδηλασίας της ΑΕΚ διανύει την καλύτερη περίοδο της ιστορίας του και κατακτά αρκετά πρωταθλήματα Ελλάδας. Το 1962 επίσης τοποθετήθηκε στο γήπεδο της Νέας Φιλαδέλφειας χλοοτάπητας ενώ ολοκληρώθηκε η κατασκευή των κερκίδων αυξάνοντας τη χωρητικότητα σε 40.000 θεατές.

Η ομάδα μπάσκετ της ΑΕΚ καταξιώνεται σε Ελλάδα και Ευρώπη καθώς κατακτά τη δεκαετία αυτή το πρωτάθλημα Ελλάδος τις χρονιές 1963, 1964, 1965, 1966, 1968, 1970. Σε ευρωπαϊκό επίπεδο αγωνίζεται στο φάιναλ φορ του Κυπέλλου Πρωταθλητριών το 1966 ενώ το 1968 κατακτά το Κύπελλο Κυπελλούχων και γίνεται η πρώτη ελληνική ομάδα που κατακτά ευρωπαϊκό τρόπαιο σε όλα τα αθλήματα.

Το τμήμα ποδοσφαίρου κατακτά δύο πρωταθλήματα (1963, 1968) και δύο κύπελλα (1964, 1966), ενώ το 1967 αγωνίστηκε στον τελικό του Βαλκανικού Κυπέλλου. Το 1969 ιδρύεται το τμήμα πυγμαχίας.

 1971–1980 
Το 1971 η ομάδα ποδοσφαίρου κατακτά το πρωτάθλημα Ελλάδας. Το 1974 ο Λουκάς Μπάρλος αναλαμβάνει τη θέση του προέδρου της ΑΕΚ. Την περίοδο 1976–77 η ομάδα ποδοσφαίρου με πρωταγωνιστές τους Θωμά Μαύρο και Μίμη Παπαϊωάννου γίνεται η πρώτη και μοναδική ελληνική ομάδα που συμμετείχε στα ημιτελικά του Κυπέλλου ΟΥΕΦΑ, ξεπερνώντας τα εμπόδια των Δυναμό Μόσχας, Ντέρμπι Κάουντι, Ερυθρού Αστέρα, Κουίνς Παρκ Ρέιντζερς για να αποκλειστεί από την Γιουβέντους.

Το 1978 η ομάδα ποδοσφαίρου κατακτά το πρωτάθλημα και το κύπελλο Ελλάδας και το 1979 το πρωτάθλημα. Το 1978 η ομάδα πυγμαχίας της ΑΕΚ κατακτά το το πρώτο της πρωτάθλημα Ελλάδος και το 1980 επαναλαμβάνει την επιτυχία της.

 1981–1990 
Το 1981 η ομάδα μπάσκετ της ΑΕΚ κατακτά το κύπελλο Ελλάδας. Επίσης το 1982 ιδρύεται ο σύνδεσμος οργανωμένων οπαδών της ΑΕΚ ORIGINAL 21. Το 1975 είχε γίνει προσπάθεια για δημιουργία συνδέσμου οργανωμένων οπαδών ο οποίος δημιουργήθηκε τελικά και ονομάστηκε GATE 21. Το 1983 η ομάδα ποδοσφαίρου της ΑΕΚ κατακτά το κύπελλο Ελλάδας. Το 1989 ολοκληρώθηκε η κατασκευή του κλειστού γηπέδου μπάσκετ της ΑΕΚ που πήρε το όνομα Γιώργος Μόσχος προς τιμήν του πρόωρα χαμένου αθλητή. Το 1989 η ποδοσφαιρική ομάδα κατακτά ένα ακόμη πρωτάθλημα Ελλάδος.

 1991–2000 
Η ομάδα ποδοσφαίρου κατακτά 3 συνεχόμενα πρωταθλήματα τις χρονιές 1992, 1993, 1994. Το τμήμα πυγμαχίας κατακτά το πρωτάθλημα Ελλάδας το 1995, το 1999 και το 2000.Το 1997 ιδρύεται το τμήμα ξιφασκίας. Το 1999 το τμήμα βόλεϊ αγωνίζεται στον τελικό του κυπέλλου Ελλάδας, ενώ το 2000 καταλαμβάνει την 3η θέση στο Κύπελλο Κυπελλούχων. Το 1999 η ΑΕΚ έδωσε φιλικό αγώνα ανθρωπιστικού χαρακτήρα με την Παρτιζάν στο Βελιγράδι, το οποίο βομβαρδιζόταν από το ΝΑΤΟ, σπάζοντας το διεθνές εμπάργκο κατά της Σερβίας.sport-fm.gr - Διαφορετικό να είσαι ΑΕΚ

Το 2000 η ομάδα μπάσκετ της ΑΕΚ κατακτά για δεύτερη φορά στην ιστορία της το Κύπελλο Κυπελλούχων Ευρώπης και το κύπελλο Ελλάδας. Το 2000 η ποδοσφαιρική ομάδα κατακτά το κύπελλο Ελλάδας. Το 2000 στην Ολυμπιάδα του Σίδνεϊ ο πυγμάχος της ΑΕΚ Τιγκράν Ουζλιάν κατακτά την 4η θέση διάκριση που αποτελεί την υψηλότερη για Έλληνα πυγμάχο αλλά και για αθλητή της ΑΕΚ σε Ολυμπιάδα.

 2001–2010 

Το 2001 η ομάδα μπάσκετ της ΑΕΚ κατακτά το κύπελλο Ελλάδας. Το 2002 η ομάδα μπάσκετ κατακτά για 8η φορά το πρωτάθλημα Ελλάδος στο μπάσκετ. Το 2002 η ομάδα ποδοσφαίρου της ΑΕΚ κατακτά το κύπελλο Ελλάδας.

Το 2003 κατεδαφίζεται το –χτυπημένο κατά ένα μέρος από το σεισμό του 1999– στάδιο Νίκος Γκούμας και μαζί με αυτό το κλειστό γήπεδο Γιώργος Μόσχος, μετά και την καταρχήν ένταξη του "Νέου Γηπέδου ΑΕΚ" στα Ολυμπιακά έργα για τους αγώνες της Αθήνας 2004 ως επίσημου προπονητηρίου του ποδοσφαιρικού τουρνουά. Αργότερα όμως το στάδιο αφαιρέθηκε από το φάκελο των αγώνων, αντικαθιστώμενο από το Γήπεδο Καραϊσκάκη και ενώ η ανέγερση νέας έδρας της ομάδας ολοκληρώθηκε τον Σεπτέμβριου του 2020.

Οι ποδοσφαιριστές της ΑΕΚ Θοδωρής Ζαγοράκης, Βασίλης Τσιάρτας, Μιχάλης Καψής, Κώστας Κατσουράνης και Βασίλης Λάκης ολοκληρώνοντας την περίοδο 2003–04, αγωνίστηκαν στο Ευρωπαϊκό πρωτάθλημα ποδοσφαίρου του 2004 και αναδείχθηκαν πρωταθλητές Ευρώπης έχοντας σημαντική συνεισφορά. Το 2005 ιδρύεται το τμήμα σκάκι το οποίο το 2006 συμμετείχε στον τελικό κυπέλλου Ελλάδας και από το 2010 αγωνίζεται στην Α' Εθνική.

Το τμήμα πυγμαχίας κατακτά το 2006 το 6ο πρωτάθλημα Ελλάδας στην ιστορία του. Το 2008 ιδρύεται το τμήμα ποδοσφαίρου σάλας της ΑΕΚ το οποίο από το 2010 αγωνίζεται στην Α' Εθνική.

 2011–2020 
Το 2011 η ομάδα ποδοσφαίρου της ΑΕΚ κατακτά το κύπελλο Ελλάδας. Η ομάδα χάντμπολ κατακτά το πρώτο πρωτάθλημα Ελλάδας στην ιστορία της. Το τμήμα στίβου της ΑΕΚ κατακτά για πρώτη φορά το Πανελλήνιο πρωτάθλημα ανοικτού στίβου γυναικών και το Πανελλήνιο πρωτάθλημα κλειστού στίβου γυναικών ενώ για δεύτερη φορά κατακτά το Πανελλήνιο πρωτάθλημα ανώμαλου δρόμου γυναικών.

Το 2012 η γυναικεία ομάδα βόλεϊ της ΑΕΚ κατακτά το πρωτάθλημα Ελλάδας καθώς και το Σούπερ Καπ Ελλάδας νικώντας τον Ολυμπιακό στον τελικό με 3-1 σετ. Το τμήμα στίβου της ΑΕΚ κατακτά για δεύτερη φορά το Πανελλήνιο πρωτάθλημα ανοικτού στίβου γυναικών. Το τμήμα στίβου της ΑΕΚ κατακτά για τρίτη φορά το Πανελλήνιο πρωτάθλημα ανώμαλου δρόμου γυναικών. Το τμήμα ξιφασκίας της ΑΕΚ κατακτά για πρώτη φορά το Πανελλήνιο Πρωτάθλημα Σπάθης Γυναικών.

Το 2013 η ομάδα χάντμπολ της ΑΕΚ κατακτά το δεύτερο κύπελλο Ελλάδας νικώντας τον ΠΑΟΚ 27-23 στον μεγάλο τελικό στο κλειστό της Κέρκυρας καθώς και το πρωτάθλημα κάνοντας νταμπλ μετά από 35 χρόνια σε ομαδικό άθλημα από το 1978 όταν το κατέκτησε στο ποδόσφαιρο με τον Λουκά Μπάρλο. Το τμήμα στίβου της ΑΕΚ κατακτά για τρίτη φορά το Πανελλήνιο πρωτάθλημα ανοικτού στίβου γυναικών. Το τμήμα ξιφασκίας της ΑΕΚ κατακτά για δεύτερη φορά το Πανελλήνιο Πρωτάθλημα Σπάθης Γυναικών. Η ομάδα ποδοσφαίρου υποβιβάζεται στη Β' Εθνική για πρώτη φορά και εν συνεχεία στη Γ' Εθνική λόγω οικονομικών προβλημάτων.

Το 2014 η ομάδα χάντμπολ της ΑΕΚ κατακτά το τρίτο κύπελλο Ελλάδας νικώντας τον Διομήδη Άργους στα Άνω Λιόσια. Το αντρικό τμήμα βόλεϋ της ΑΕΚ κατακτά το Λιγκ Καπ, νικώντας τον Φοίνικα Σύρου με 3-2 σετ. Αυτός είναι ο πρώτος τίτλος του τμήματος. Το τμήμα στίβου της ΑΕΚ κατακτά για τέταρτη συνεχή χρονιά το Πανελλήνιο πρωτάθλημα στίβου γυναικών. Το τμήμα ξιφασκίας της ΑΕΚ κατακτά για τρίτη φορά το Πανελλήνιο Πρωτάθλημα Σπάθης Γυναικών.

Το 2015 το τμήμα στίβου κατακτά για δεύτερη φορά το Πανελλήνιο πρωτάθλημα κλειστού στίβου γυναικών. Το τμήμα ξιφασκίας της ΑΕΚ κατακτά για τέταρτη φορά το Πανελλήνιο Πρωτάθλημα Σπάθης Γυναικών.

Το 2016 η ομάδα ποδοσφαίρου της ΑΕΚ κατακτά το κύπελλο Ελλάδας. Το τμήμα στίβου κατακτά για τρίτη φορά το Πανελλήνιο πρωτάθλημα κλειστού στίβου γυναικών. Το τμήμα ξιφασκίας της ΑΕΚ κατακτά για πέμπτη φορά το Πανελλήνιο Πρωτάθλημα Σπάθης Γυναικών. Ιδρύονται 10 νέα τμήματα στην Ερασιτεχνική ΑΕΚ: Γυμναστικής, Υγρού Στίβου, Άρσης Βαρών και Δυναμικού Τριάθλου, Τάε Κβον Ντο, Πάλης, Βραζιλιάνικου Ζίου Ζίτσου, Αντισφαίρισης, Αντιπτέρισης, Ράγκμπι.

 2021–Σήμερα 

 Το 2021 η ομάδα της χειροσφαίρισης ανδρών κατακτά το Τρεμπλ. Το πρώτο της οικογένειας της ΑΕΚ σε ομαδικό άθλημα. Κατέκτησε το Πρωτάθλημα Ελλάδας, το Κύπελλο Ελλάδας & το Ευρωπαϊκό Κύπελλο.

 Έντυπα 
Όλα με τόπο έκδοσης την Αθήνα:Γιώργος Κουσουνέλος, Λεξικό ελληνικού αθλητικού Τύπου 1894-2004 • Εφημερίδες, περιοδικά, έντυπα, βασικοί συνεργάτες, Εκδόσεις Διόπτρα, Αθήνα 2004, ISBN 960-3642-57-6, σελ. 18, 70, 77-78, 89 και 148
 (ε): έκδοση, (δ): διεύθυνση, (α): αρχισυνταξία, (σ): διεύθυνση σύνταξης
 Τίτλος  Περιγραφή  Έτη έκδοσης  Υπεύθυνοι  Βασικοί συνεργάτες (κατά διαστήματα) Ένωση  εβδομαδιαία εφημερίδα  1961–1969  (ε)-(δ) Ν. Βυζαντινός-(ε)-(δ) Μολυβάς  Η. Κοτζιάς, Φ. Κωνσταντουδάκης, Ε. Παπανικολάου, Α. Πρόκος Φωνή της ΑΕΚ  εβδομαδιαία εφημερίδα  1961–;  (ε)-(δ) Δ. Δεληγιάννης  Σ. Κατωπόδης, Σ. Σακελλάρης Δικέφα-λος  εβδομαδιαία εφημερίδα  1972–2014Πρωτοσέλιδα 2014 • Αθλητικές , newpost.gr(με διακοπές)  (ε)-(δ) Ν. Νικόπουλος (α) Α. Κουτελιέρης  Δ. Αβουρής, Ν. Βελισαράτος, Δ. Δοντάς, Δ. Καρατζήνας, Ν. Κατσαρός, Α. Κοκκινάκης, Η. Κοτζιάς, Φ. Κωνσταντουδάκης, Β. Λεβαντής, Γ. Μετζιδάκης, Ν. Μπαβέλας, Α. Μπούρας, Π. Ροδόπουλος, Σ. Σεφτελής, Φ. Συρίγος, Ν. Τσανίδης, Τ. Χαραλαμπίδης Ενωσίτης  εβδομαδιαία εφημερίδα  1990–1994 1998–;  (ε) Σ. Πουλόπουλος, (ε) Α. Πουλόπουλος (δ) Β. Σαμπράκος  Γ. Αγγέλου, Ά. Αρτελάκης, Α. Δημάτος, Γ. Κοσμάς, Κ. Κετσετζόγλου, Γ. Κυφωνίδης, Γ. Μπίλιος, Γ. Φουρνάρος Κόσμος της ΑΕΚ  εβδομαδιαία εφημερίδα  1996–;  (ε)-(δ) Χ. Τρίγκας (δ) Σ. Γεωργακόπουλος  Γ. Αλεξίου, Μ. Λαδόπουλος, Λ. Μουρκάκος, Σ. Τριανταφύλλου, Κ. Τσιαγκίδης ΑΕΚτζής  εβδομαδιαία εφημερίδα  1997–;  (ε)-(δ) Ε. Ζαχαράκη  Δ. Αμπελιώτης, Ε. Αρμενάκη, Θ. Ασπρούλιας, Έ. Βογιατζή, Α. Δημάτος, Γ. Καραλής, Γ. Κατζιλιέρης, Β. Μητριάνος, Θ. Μιχάλης, Γ. Μπαρμπαγιάννης, Γ. Ξενάκης, Γ. Ψαριανός, Κ. Ξηρόκωστας, Λ. Παπαδόπουλος, Χ. Παπακωνσταντίνου, Σ. Σταυρόπουλος ΑΕΚ Empire  μηνιαίο περιο-δικό (της ΑΕΚ)  2001–2010ΑΕΚ Empire τέλος, aek365.com (ε) ΠΑΕ ΑΕΚ  Α. Δημάτος, Π. Μανωλόπουλος, Α. Μήτσος, Γ. Μπίλιος, Δ. Πούπου, Σ. Ρούσσος Ένωση  ημερήσια εφημερίδα  δεκαετία 2000   

 η χρησιμοποιούμενη πηγή δεν εναποθέτει οπαδικά έντυπα, φανζίν, κ.λπ.

 Τίτλοι τμημάτων 
 Τμήμα Ποδοσφαίρου Ανδρών  
 13 Πρωταθλήματα Ελλάδας: 1939, 1940, 1963, 1968, 1971, 1978, 1979, 1989, 1992, 1993, 1994, 2018, 2023
 16 Kύπελλα Ελλάδας: 1932, 1939, 1949, 1950, 1956, 1964, 1966, 1978, 1983, 1996, 1997, 2000, 2002, 2011, 2016, 2023 
 2 Σούπερ Καπ: 1989, 1996
 1 Λιγκ Καπ: 1990 https://www.aek.gr/titloi/

 Τμήμα Ποδοσφαίρου Γυναικών 
 1 Πρωτάθλημα Ελλάδας: 2025
 1 Κύπελλο Ελλάδας: 2025

 Τμήμα Καλαθοσφαίρισης Ανδρών  

 1 Διηπειρωτικό Κύπελλο: 2019
 2 Κύπελλα Κυπελλούχων Ευρώπης/Σαπόρτα: 1968, 2000
 1 Μπάσκετμπολ Τσάμπιονς Λιγκ: 2018
 8 Πρωταθλήματα Ελλάδας: 1958, 1963, 1964, 1965, 1966, 1968, 1970, 2002
 5 Κύπελλα Ελλάδας: 1981, 2000, 2001, 2018, 2020

 Τμήμα Πετοσφαίρισης Ανδρών  
 1 Λιγκ Καπ: 2014

 Τμήμα Πετοσφαίρισης Γυναικών  
 1 Πρωτάθλημα Ελλάδας: 2012
 1 Κύπελλο Ελλάδας: 2023
 1 Σούπερ Καπ Ελλάδας: 2012
 1 Βαλκανικό Κύπελλο: 2025

 Τμήμα Χειροσφαίρισης Ανδρών  
 1 Ευρωπαϊκό Κύπελλο: 2021
 5 Πρωταθλήματα Ελλάδας: 2011, 2013, 2020, 2021, 2023
 5 Κύπελλα Ελλάδας: 2009, 2013, 2014, 2021, 2025

 Τμήμα Ράγκμπι Λιγκ Ανδρών 
 2 Πρωτάθλημα Ελλάδας XIII: 2018, 2019
 2 Πρωταθλήματα Ελλάδας 9's: 2018, 2019
 1 Πρωτάθλημα Greek Rugby League Federation: 2023

 Τμήμα Ποδοσφαίρου Σάλας Ανδρών 
4 Πρωταθλήματα Ελλάδος: 2019, 2020, 2024, 2025
2 Κύπελλα Ελλάδος:  2018, 2023
5 Super Cup Ελλάδος: 2018, 2019, 2023, 2024, 2025

 Τμήμα Ποδοσφαίρου Σάλας Γυναικών 
 4 Πρωταθλήματα Ελλάδος: 2019, 2023, 2024, 2025
 3 Κύπελλα Ελλάδος: 2022, 2023, 2025
 2 Super Cup Ελλάδος: 2022 , 2024

 Τμήμα Ποδηλασίας  
 10 Πρωταθλήματα Ελλάδας Ανδρών (Γενική Βαθμολογία): 1960, 1961, 1962, 1964εφ. ΑΘΛΗΤΙΚΗ ΗΧΩ, 15.09.1964, 1965εφ. ΑΘΛΗΤΙΚΗ ΗΧΩ, 04.12.1965, σ. 2, 1966, 1968,1975, 1979, 1981
 12 Πρωταθλήματα Δημόσιας Οδού Ανδρών: 1960, 1961, 1964, 1966, 1968, 1974, 1975, 1976, 1977, 1979, 1980, 1981
5 Πρωταθλήματα Δημόσιας Οδού Ανδρών ομαδικής χρονομέτρησης: 1968, 1974, 1975, 1976, 1979
 6 Πρωταθλήματα Πίστας Ανδρών: 1960, 1961, 1962, 1964, 1965, 1966
 5 Pursuit Ανδρών: 1961, 1962, 1964, 1966, 1967

 Τμήμα Στίβου  
 4 Πρωταθλήματα Ελλάδας Ανοιχτού Στίβου Γυναικών: 2011, 2012, 2013, 2014
 3 Πρωταθλήματα Ελλάδας Κλειστού Στίβου Γυναικών: 2011, 2015, 2016
 10 Πανελλήνια πρωταθλήματα Ανώμαλου δρόμου Ανδρών: 1937, 1946, 1957, 1958, 1959, 1960, 1961, 1962, 1963, 1964
 5 Πανελλήνια πρωταθλήματα Ανώμαλου δρόμου Γυναικών: 2010, 2011, 2012, 2025, 2026

 Τμήμα Πυγμαχίας  
 6 Πρωταθλήματα Ελλάδας Ανδρών: 1978, 1980, 1995, 1999, 2000, 2006

 Τμήμα Επιτραπέζιας Αντισφαίρισης Ανδρών  
 2 Πρωταθλήματα Ελλάδας Ανδρών: 2019, 2020

 Τμήμα Ξιφασκίας 
 10 Πανελλήνια Πρωταθλήματα Σπάθης ομαδικού Γυναικών : 2012, 2013, 2014, 2015, 2016, 2017, 2018, 2019, 2020, 2021
 2 Πανελλήνια Πρωταθλήματα Σπάθης ομαδικού Ανδρών : 2018, 2020

 Τμήμα Esports 
 1 Πρωτάθλημα VGL Ελλάδος-Κύπρου FIFA 11vs11): Season 2 2019-20
 1 Πρωτάθλημα Superliga GR FIFA 11vs11 VGL: 2021
 1 Πρωτάθλημα Greek League HFP 11vs11: Season 4 2022
 3 E-Κύπελλα Ελλάδος FIFA: 2023, 2024, 2025

 Τμήμα Μπόουλινγκ 
 3 Πανελλήνια ομαδικά πρωταθλήματα ανδρών: 2022, 2023, 2025

 Τμήμα Καλλιτεχνικής Κολύμβησης 
 1 Πανελλήνιο Πρωτάθλημα Γυναικών ΟΠΕΝ: 2022

 Τμήμα Άρσης Βαρών 
 1 Πρωτάθλημα Ελλάδος Δυναμικού Τριάθλου: 2017

 Τίτλοι τμημάτων υποδομής 

 Τμήματα υποδομής Ποδοσφαίρου 

 1 Πρωτάθλημα Ελλάδας Εφήβων: 1963Η Ιστορία της ΑΕΚ - 90 χρόνια, εκδ. Λιβάνης, Αθήνα 2014, σελ. 155

 Τμήματα υποδομής Καλαθοσφαίρισης 

 1 Πρωτάθλημα Ελλάδας Εφήβων: 2003
 2 Πρωταθλήματα Α' ΕΣΚΑ Εφήβων: 2003, 2018
 1 Τουρνουά ΕΣΚΑ Νέων: 2017
 1 Πρωτάθλημα Κέντρου Β' ομάδων: 1959
 1 Πρωτάθλημα Κέντρου Εφήβων: 1950
 1 Πρωτάθλημα Β' ΕΣΚΑ Εφήβων: 2016
 1 Πρωτάθλημα Β' ΕΣΚΑ Παίδων: 2017

 Τμήματα υποδομής Futsal 

 Κατηγορία Παμπαίδων:
 1 Κύπελλο Ελλάδας: 2018
 Κατηγορία Junior:
 1 Πρωτάθλημα Ελλάδας: 2018
 1 Κύπελλο Ελλάδας: 2012
 1 Σούπερ Καπ Ελλάδας: 2018
 Κατηγορία Projunior:
 1 Κύπελλο Ελλάδας: 2018
 1 Σούπερ Καπ Ελλάδας: 2018

 Τμήματα υποδομής Χειροσφαίρισης 

 Έφηβοι:  1 Πρωτάθλημα ΕΣΧΑ: 2020
Κατηγορία Παίδων
1 Πρωτάθλημα Ελλάδας: 2019
1 Πρωτάθλημα ΕΣΧΑ: 2019
2 Κύπελλα ΕΣΧΑ "Τάσος Δανήλος": 2018, 2019
Κατηγορία Παμπαίδων
1 Κύπελλο Β "Duke": 2019

 Τμήματα υποδομής Πυγμαχίας 

 2 Πρωταθλήματα Ελλάδας Νέων Ανδρών: 2000, 2001

 Τμήματα υποδομής Ξιφασκίας 

 3 Πανελλήνια Πρωταθλήματα Σπάθης Εφήβων: 2015, 2016, 2017
 5 Πανελλήνια Πρωταθλήματα Σπάθης Νεανίδων: 2012, 2013, 2014, 2015, 2016
 2 Πανελλήνια Πρωταθλήματα Σπάθης Παγκορασίδων: 2011, 2015

 Τμήματα Άρσης Βαρών 

 1 Πρωτάθλημα Ελλάδας Δυναμικού Τριάθλου Παίδων: 2017
 1 Πρωτάθλημα Ελλάδας Δυναμικού Τριάθλου Εφήβων: 2017

Τμήματα υποδομής Ποδηλασίας 

 1 Πρωτάθλημα Ελλάδας Δρόμου Εφήβων: 2024

 Οι διεθνείς επιτυχίες της Α.Ε.Κ. 
Τέσσερα από τα τμήματα της ΑΕΚ έχουν βρεθεί τουλάχιστον σε ημιτελικό ευρωπαϊκής διοργάνωσης δώδεκα φορές και μία φορά σε Φάιναλ Φορ Διηπειρωτικού Κυπέλλου. Το τμήμα μπάσκετ έχει κατακτήσει 1 Διηπειρωτικό Κύπελλο το 2019 και 3 ευρωπαϊκά τρόπαια, το Κύπελλο Κυπελλούχων το 1968, το Κύπελλο Σαπόρτα το 2000 και το Μπάσκετμπολ Τσάμπιονς Λιγκ το 2018. Στον θεσμό της Ευρωλίγκα ήταν Φιναλίστ το 1998, 4η στο Final-4 της περιόδου 1965-66, ενώ το 2001 έφτασε μέχρι τα ημιτελικά του ίδιου θεσμού, ήταν επίσης Φιναλίστ Μπάσκετμπολ Τσάμπιονς Λιγκ το 2020 και τέλος το 1970 έφτασε μέχρι τους "4" του Κυπέλλου Κυπελλούχων. Το ποδοσφαιρικό τμήμα της ΑΕΚ ήταν Φιναλίστ στο Βαλκανικό Κύπελλο του 1966–67 και παραμένει το μοναδικό στην Ελλάδα που έχει αγωνιστεί στα ημιτελικά του Κυπέλλου ΟΥΕΦΑ. Το τμήμα του βόλεϊ ανδρών έφτασε έως την τρίτη θέση του Κυπέλλου Κυπελλούχων. Τέλος το τμήμα χάντμπολ, έχει κατακτήσει το Ευρωπαϊκό Κύπελλο το 2021, ενώ είχε φτάσει μέχρι τον τελικό του Τσάλεντζ Καπ το 2018 και μέχρι τα ημιτελικά του ίδιου θεσμού το 2019.
 Περίοδος Ποδόσφαιρο ανδρών  Μπάσκετ ανδρώνΧάντμπολ ανδρώνΒόλεϊ ανδρών 1965–66 Κύπελλο Πρωταθλητριών Τέταρτη  1966–67 Βαλκανικό ΚύπελλοΦιναλίστ  1967–68 Κύπελλο Κυπελλούχων Κυπελλούχος 1969–70 Κύπελλο Κυπελλούχων Ημιτελικός 1976–77Κύπελλο ΟΥΕΦΑ Ημιτελικός  1997–98 Ευρωλίγκα Φιναλίστ 1999–00 Κύπελλο Σαπόρτα ΚυπελλούχοςΚύπελλο Κυπελλούχων Τρίτη 2000–01 Ευρωλίγκα Ημιτελικός2017–18Μπάσκετμπολ Τσάμπιονς Λιγκ
ΚυπελλούχοςΤσαλεντζ Καπ
Φιναλίστ2018–19Διηπειρωτικό Κύπελλο
ΠρωταθλήτριαΤσαλεντζ Καπ
Ημιτελικά2019–20Μπάσκετμπολ Τσάμπιονς Λιγκ
Φιναλίστ2020–21Ευρωπαϊκό κύπελλο 
Κυπελλούχος

  Διοικητικό Συμβούλιο 
 Πρόεδρος, Εκπρόσωπος σε Α.Ε.Κ. Π.Α.Ε. και Α.Ε.Κ. Κ.Α.Ε.: Αλεξίου Αλέξανδρος
 Α΄ Αντιπρόεδρος - Αναπληρωτής Προέδρου: Παπασταμάτης Σταμάτης
 Β΄ Αντιπρόεδρος: Δεληγιάννης Δημήτρης
 Γενικός Γραμματέας:Λευτερης Αρχοντης 
 Ταμίας-Υπεύθυνος Λογιστηρίου: Παναγιωτόπουλος Βασίλειος
 Ειδικός Γραμματέας: Παπασταμάτης Ανδρέας
 Γενικός Αρχηγός: Χάτσικας Ηλίας
 Μελος - Γενική Διευθύντρια:Λεμόνια Γεωργια
 Μέλη:
 Παπαχαρτοφυλης Ευστάθιος 
 Σουλτανάκης Γεώργιος 
 Σαμαρζτη Δήμητρα 
 Κώνστα Ελένη
 Παπασταμάτης Νικόλαος
 Πολίτη Βασιλική
 Αρχοντης Λεωνίδας
 Μπομπο Παολα

 Διατελέσαντες πρόεδροι 
Μέχρι το 1979 ο πρόεδρος της ΑΕΚ ηγούνταν όλων των τμημάτων του συλλόγου. Από το 1979 το τμήμα ποδοσφαίρου ανεξαρτητοποιήθηκε διοικητικά με τη δημιουργία της αντίστοιχης Ποδοσφαιρικής Ανώνυμης Εταιρείας (ΠΑΕ). Το ίδιο συνέβη για αυτό του μπάσκετ το 1992, όταν συστάθηκε Τμήμα Αμειβομένων Καλαθοσφαιριστών (ΤΑΚ) και από το 1997 Καλαθοσφαιρική Ανώνυμη Εταιρεία (ΚΑΕ). Η ΠΑΕ ΑΕΚ υποβιβάστηκε εξαιτίας χρεών στην ερασιτεχνική Γ΄ κατηγορία το 2013, οπότε και δημιουργήθηκε νέα με την άνοδο στην επαγγελματική Φούτμπολ Λιγκ την επόμενη χρονιά. Παράλληλα και για τον ίδιο λόγο, το μπασκετικό τμήμα μετείχε ως ερασιτεχνικό στη Β' Εθνική κατά το αγωνιστικό έτος 2012–13, ως Τμήμα Αμειβομένων Αθλητών (ΤΑΑ) στην Α2 για το επόμενο και με την επάνοδο στην Α1 κατηγορία, δημιουργήθηκε η νέα ΚΑΕ το 2014.

Υπάρχει διχογνωμία σχετικά με τον πρώτο χρονικά πρόεδρο, μεταξύ από τη μία την αθλητική βιβλιογραφία και τον σύλλογο,Ιστορία > Ιστορική διαδρομή, ιστότοπος Α.Ε.Κ. από την άλλη την αναρτημένη επιγραφή στα γραφεία της ερασιτεχνικής ΑΕΚ.Ποιος ήταν ο πρώτος πρόεδρος της ΑΕΚ;, Χάρης Αναστασιάδης, aek-live.gr Εδώ ακολουθείται η δεύτερη άποψη, καθώς περιλαμβάνει και τους δύο που αναφέρονται.

Α.Ε.Κ.
 Διάστημα  Ονοματεπώνυμο 1924 border|20px Σαράντης Παπαδόπουλος(;) 1924–1932 border|20px Κωνσταντίνος Σπανούδης 1932–1933 border|20px Αλέξανδρος Στρογγυλός 1933–1935 border|20px Κωνσταντίνος Ζαρίφης 1936–1937 border|20px Κωνσταντίνος Θεοφανίδης 1937–1938 border|20px Κωνσταντίνος Χρυσόπουλος 1939–1940 border|20px Βασίλειος Φρυδάς 1945–1949 border|20px Αιμίλιος Ιωνάς 1949–1950 border|20px Σπυρίδων Σκούρας 1950–1951 border|20px Γεώργιος Μελάς 1952 border|20px Ελευθέριος Βενιζέλος 1954–1957 border|20px Γεώργιος Χρυσαφίδης (α' θητεία) 1957–1963 border|20px Νικόλαος Γκούμας 1964–1966 border|20px Αλέξανδρος Μακρίδης 1966 border|20px Γεώργιος Τουμπαλίδης 1966–1967 border|20px Μιχαήλ Τρικόγλου 1967 border|20px Εμμανουήλ Καλιτσουνάκης 1967–1969 border|20px Κοσμάς Κυριακίδης 1969 border|20px Ηλίας Γεωργόπουλος 1969–1970 border|20px Γεώργιος Χρυσαφίδης (β' θητεία) 1970–1973 border|20px Κοσμάς (Μάκης) Χατζηχαραλάμπους (α' θητεία) 1973 border|20px Δημήτριος Αβραμίδης 1973–1974 border|20px Ιωάννης Θεοδωρακόπουλος 1974–1979 border|20px Λουκάς Μπάρλος 1979–1986 border|20px Κοσμάς (Μάκης) Χατζηχαραλάμπους (β' θητεία) 1986–1987 border|20px Δημήτρης Ρουσσάκης (α' θητεία) 1987–1988 border|20px Τάκης Δημητρακόπουλος (α' θητεία) 1988–1989 border|20px Μάκης Ψωμιάδης (α' θητεία) 1989–1990 border|20px Τάκης Δημητρακόπουλος (β' θητεία) 1990–1991 border|20px Δημήτρης Ρουσσάκης (β' θητεία) 1991–1993 border|20px Κώστας Βουτσόπουλος 1993 border|20px Μάκης Ψωμιάδης (β' θητεία) 1993–1994 border|20px Αθηνά Λεφάκη 1994 border|20px Χαράλαμπος Δημητρέλος 1994–1996 border|20px Μιχάλης Λεφάκης 1996–2005 border|20px Γιάννης Γρανίτσας 2005–2006 border|20px Αχιλλέας Κουρέπης 2006 border|20px Ανδρέας Ανατολιωτάκης (α' θητεία) 2006 border|20px Παναγιώτης Ζαχόπουλος 2006–2008 border|20px Ανδρέας Ανατολιωτάκης (β' θητεία) 2008–2011 border|20px Δημήτρης Χατζηχρήστος 2011  border|20px Θανάσης Μιχαήλ 2011–2013 border|20px Κώστας Παπαδημητρίου 2013–2014 border|20px Κωνσταντίνος Κοτσάτος 2014– border|20px Αλέξανδρος Αλεξίου

Α.Ε.Κ. Π.Α.Ε.
 Διάστημα  Ονοματεπώνυμο 1979–1981 border|20px Λουκάς Μπάρλος 1981–1982 border|20px Ανδρέας Ζαφειρόπουλος (α' θητεία) 1982–1983 border|20px Μιχάλης Αρκάδης 1983–1984 border|20px Ελευθέριος Παναγίδης 1984–1988 border|20px Ανδρέας Ζαφειρόπουλος (β' θητεία) 1988–1991 border|20px Στράτος Γιδόπουλος 1991–1992 border|20px Κώστας Γενεράκης 1992–1993 border|20px Δημήτρης Μελισσανίδης (α' θητεία) 1993–1994 border|20px Γιάννης Καρράς 1994–1995 border|20px Δημήτρης Μελισσανίδης (β' θητεία) 1995–1997 border|20px Μιχάλης Τροχανάς 1996 border|20px Νίκος Στράτος Ο Νίκος Στράτος διετέλεσε πρόεδρος της ΠΑΕ επί πεντάμηνο λόγω τιμωρίας του Μιχάλη Τροχανά  contra.gr 1997 border|20px Γιώργος Κυριόπουλος 1997 border|20px Αλέξης Κούγιας 1997–1998 border|20px Λάκης Νικολάου 1998–1999 border|20px Δημήτρης Μελισσανίδης (γ' θητεία) 1999–2000 border|20px Στέφανος Μαμαντζής 2000–2001 border|20px Κορνέλιους Σιρχάουζ 2001 border|20px Φίλωνας Αντωνόπουλος 2001 border|20px Πέτρος Στάθης 2001–2003 border|20px Μάκης Ψωμιάδης 2003–2004 border|20px Γιάννης Γρανίτσας 2004–2008 border|20px Ντέμης Νικολαΐδης 2008–2009 border|20px Γιώργος Κιντής 2009–2010 border|20px Νίκος Θανόπουλος 2010–2012 border|20px Σταύρος Αδαμίδης 2012 border|20px Ανδρέας Δημητρέλος (α' θητεία) 2012 border|20px Θωμάς Μαύρος 2012–2013 border|20px Ανδρέας Δημητρέλος (β' θητεία) 2013–2014 ερασιτεχνικό σωματείο 2014– border|20px Ευάγγελος Ασλανίδης

Τ.Α.Κ. και Α.Ε.Κ. Κ.Α.Ε.
 Διάστημα  Ονοματεπώνυμο 1992–1993 border|20px Κώστας Βουτσόπουλος 1993–1994 border|20px Μάκης Ψωμιάδης 1994–1995 border|20px Μιχάλης Λεφάκης 1995–2006 border|20px Γιάννης Φιλίππου 2006–2007 border|20px Γιάννης Γρανίτσας 2007–2008 border|20px Βασίλης Τζιβελέκης 2008–2011 border|20px Μπάμπης Καραμανλής 2011–2012 border|20px Νίκος Γεωργαντζόγλου 2012–2013 border|20px Κωνσταντίνος Κοτσάτος 2013–2014 border|20px Αλέξανδρος Αλεξίου 2014– border|20px Μάκης Αγγελόπουλος

 Οι άλλες ΑΕΚ 
Οι Κωνσταντινουπολίτες στις νέες περιοχές που εγκαταστάθηκαν οι φίλοι της ΑΕΚ, έδωσαν την ίδια επωνυμία σε τοπικά αθλητικά σωματεία που σύστησαν. Η Αθηνά (Νινίτσα) Σπανούδη του Κωνσταντίνου (από τους ιδρυτές και πρόεδρος του συλλόγου), σημειώνει το 1931 πως

χωρίς όμως να καταγράφει τις ενώσεις αυτές. Υπήρξαν ή ακόμα υπάρχουν οι εξής, τουλάχιστον:
 ΑΕΚ Άργους (Αθλητική Εξόρμησις Κωνσταντινουπολιτών - ΑΕΚ Άργος)Νέα σωματεία εις την δύναμιν της Ε.Π.Ο.  (ψηφιακή σελ. 463), περ. ΕΛΛΑΣ ΦΟΥΤΜΠΩΛ (επίσημο όργανο της ΕΠΟ) 06.03.1959
 ΑΕΚ Έβρου
 ΑΕΚ Θεσσαλονίκης
 ΑΕΚ Καβάλας
 ΑΕΚ Καλαμάτας ΑΕΚ Καλαμιάς (Κοζάνη)
 ΑΕΚ Κυψέλης (Ξάνθη)
 Πανθεσσαλική ΑΕΚ 
 ΑΕΚ Πατρών
 ΑΕΚ Πειραιώς
 ΑΕΚ Φαλήρου border|20px|Καναδάς AEK Vancouver FC 

Όπως προκύπτει από την ομοιότητα στα εμβλήματα, η δημοφιλία της προϋπάρχουσας Α.Ε.Κ. αποτέλεσε έμπνευση για τη δημιουργία των παρακάτω:
 ΑΕ Καλαμπακίου (Δράμα)
 ΑΕ Καππαδοκικού  ΑΕ Καρίτσας (Πιερία)
 ΑΕ Κατσαμπά (Ηράκλειο Κρ.) ΑΕ Κυργίων  border|20px|Κύπρος ΑΕ Κουκλιών

Τα αρχικά παλαιότερων σωματείων ταυτίζονταν με του αθηναϊκού, χωρίς να είναι βέβαιο κατά πόσον οι ιδρυτές τους είχαν την πρόθεση για αναφορά σε αυτό:
 ΑΕΚ Αθηναΐς (Αθλητική Ένωσις Κυψέλης "Αθηναΐς", πλέον ΑΟ Αθηναΐς Κυψέλης) ΑΕ Καισαριανής
 ΑΕ Καππά ΑΕ Κασσάνδρας Κασσάνδρειας και άλλα.

 Σημειώσεις 

 Παραπομπές 

 Πηγές 
 Πάνος Μακρίδης, Η Ιστορία της ΑΕΚ, έκδοση εφημερίδας ΑΘΛΗΤΙΚΗ ΗΧΩ, Αθήνα 1952.

 Εξωτερικοί σύνδεσμοι 








Κατηγορία:Αθλητική Ένωση Κωνσταντινουπόλεως
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Αθήνας
Κατηγορία:Ελληνικοί προσφυγικοί αθλητικοί σύλλογοι
Κατηγορία:Ιδρύσεις αθλητικών συλλόγων το 1924